Ioánnis Kiriazís

Ioánnis Kiriazís (født 19. januar 1996) er en gresk friidrettsutøver som konkurrerer i spydkast. Hans fremste internasjonale meritt er sølv i U23-EM i friidrett 2017. 

 Idrettskarriere 
Han deltok i ungdoms-VM i friidrett 2013, der han fikk 16. beste resultat i kvalifiseringsrunden, med 69,39 meter, og nådde ikke finalen.IAAF - 8th IAAF World Youth Championships - Javelin Throw (700g) Boys, besøkt 3. august 2017. Han deltok også i junior-VM i friidrett 2014 i Eugene, der han kom på sjuendeplass i finalen, med 70,38 meter. I junior-EM i friidrett 2015 i Eskilstuna kastet han 77,05 meter og kom på fjerdeplass.European Athletics - European Athletics U20 Championships - Eskilstuna 2015, besøkt 3. august 2017.

Kiriazis deltok i spydkast under EM i friidrett 2016, og satte personlig rekord i kvalifiseringsrunden med 81,92 meter, men kastet 75,57 i finalerunden, og endte på 12.-plass.European Athletics - European Athletics Championships - Amsterdam 2016, besøkt 2. august 2017.

Han satte personlig rekord i spydkast under Texas Relays 2017, med 88,01 meter. Under U23-EM i friidrett 2017 kom han på andreplass, med 81,04 meter, bak ungarske Norbert Rivasz-Tóth. Hellas deltok i Super League under Lag-EM i friidrett 2017, og Kiriazis kom der på andreplass, kun slått av tsjekkiske Jakub Vadlejch.

 Referanser 

 Eksterne lenker 


Kategori:Greske spydkastere
Kategori:Deltakere for Hellas under VM i friidrett 2017
Kategori:Deltakere for Hellas under EM i friidrett 2016